Document ID: 31980L0370

Title and Content:
ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Μαρτίου 1980 περί τροποποιήσεως της οδηγίας 72/159/ΕΟΚ "περί του εκσυγχρονισμού των γεωργικών εκμεταλλεύσεων" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43, την πρόταση της Επιτροπής, τη γνώμη της Συνελεύσεως (1), Εκτιμώντας: ότι, σύμφωνα με το άρθρο 14 παράγραφος 2 υπό α) της οδηγίας 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από την οδηγία 78/1017/ΕΟΚ (3), τα Κράτη Μέλη δύνανται, κατά τη διάρκεια μιας περιόδου πέντε ετών από τη θέση σε ισχύ της οδηγίας αυτής, να χορηγούν μεταβατικές ενισχύσεις σε κατόχους γεωργικών εκμεταλλεύσεων που δεν είναι σε θέση να επιτύχουν το εισόδημα εργασίας που καθορίζεται σύμφωνα με το άρθρο 4 της εν λόγω οδηγίας και δεν δύνανται ακόμη να τύχουν των ετησίων αποζημιώσεων, που προβλέπονται στο άρθρο 2 παράγραφος 1 της οδηγίας 72/160/ΕΟΚ του Συμβουλίου της 17ηςΑπριλίου 1972 περί ενθαρρύνσεως όσον αφορά την παύση της γεωργικής δραστηριότητος και διαθέσεως της χρησιμοποιουμένης γεωργικής εκτάσεως για το σκοπό βελτιώσεως των διαρθρώσεων (4)- ότι η περίοδος αυτή έληξε στις 17 Απριλίου 1977- ότι, εν αναμονή της επανεξετάσεως της οδηγίας 72/159/ΕΟΚ που προβλέπεται στο άρθρο 16 της οδηγίας αυτής η περίοδος εφαρμογής του άρθρου 14 παράγραφος 2 υπό α) στα μέτρα που εφαρμόζονται στα Κράτη Μέλη κατά το τέλος της πενταετούς αυτής περιόδου, έχει παραταθεί μέχρι 31 Δεκεμβρίου 1979- ότι, ενώ η επανεξέταση αυτή δεν έχει ακόμη περατωθεί και δεν έχει ληφθεί ακόμη απόφαση επί των προτάσεων στον τομέα της πολιτικής των γεωργικών διαρθρώσεων, που υπεβλήθησαν από την Επιτροπή στο Συμβούλιο στις 20 Μαρτίου 1979, και που, μεταξύ άλλων, προβλέπουν την τροποποίηση και την παράταση του άρθρου 14 παράγραφος 2 υπό α) της οδηγίας 72//-/ΕΟΚ, φαίνεται ενδεδειγμένο να εξουσιοδοτηθούν τα Κράτη Μέλη να διατηρούν σε ισχύ μέχρι το τέλος αυτής της επανεξετάσεως, αλλά το αργότερο μέχρι την 31η Δεκεμβρίου 1980, τα μέτρα που εφαρμόζονται στο τέλος της πενταετούς περιόδου και αναφέρονται στο άρθρο 14 παράγραφος 2 υπό α) της εν λόγω οδηγίας, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η περίοδος που προβλέπεται στο άρθρο 14 παράγραφος 2 υπό α) της οδηγίας 72/159/ΕΟΚ παρατείνεται, όσον αφορά τα μέτρα που προβλέπονται στο άρθρο αυτό και ισχύουν στα Κράτη Μέλη τη 15η Μαρτίου 1977, μέχρι του πέρατος της επαναξετάσεως που προβλέπεται από το άρθρο 16 της οδηγίας αυτής, το αργότερο όμως μέχρι την 31η Δεκεμβρίου 1980. Άρθρο 2 Η παρούσα οδηγία αρχίζει να ισχύει από την 1η Ιανουαρίου 1980. Άρθρο 3 Η παρούσα οδηγία απευθύνεται στα Κράτη Μέλη. Έγινε στις Βρυξέλλες, στις 26 Μαρτίου 1980.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
4057
712
1005
2493
2443

EuroVoc IDs (Expanded): 2442
4057
712
1005
2493
2443

Dataset Source: meu

Split: train